Nicolae Manolescu

**Nicolae Manolescu** (1939–2024) var en rumensk litteraturkritiker, litteraturhistoriker, essayist, universitetsprofessor og ambassadør. Han ble tildelt flere ordener og utmerkelser, både rumenske og utenlandske.

I 2017 var han formann for Romanias forfatterforening. Han ble medlem av Det rumenske akademi i 2013. Han ble ansett for å være en av de viktigste rumenske litteraturkritikerne i de siste årtiene frem mot sin død.

I 2006 ble han ambassadør ved Romanias faste delegasjon til UNESCO. Per oktober 2016 var han ikke lenger i denne stillingen.

I perioden 1992–1996 var han senator for Sibiu-valgkretsen.

## Bakgrunn og oppvekst
Foreldrene hans var gymnaslærere; faren underviste i filosofi, og moren i fransk. I en periode var faren også skoleinspektør. Romania var et totalitært og brutalt regime etter andre verdenskrig, og i 1953 ble begge foreldrene arrestert av politiske grunner, og Manolescu ble adoptert av morens foreldre og tok deres etternavn. 

Han hadde en tre år yngre bror.

## Utdannelse
Han gikk på gymnas i Sibiu og Râmnicu Vâlcea, og kom inn i 1956 på fakultetet for litteratur ved Universitetet i București, men ble utvist i 1958, da universitetet fant ut hvem foreldrene hans var. Han kom inn på en teknisk filmskole, men fikk ikke lov til å begynne på studiene da de fikk vite at han var blitt utvist fra universitetet av politiske grunner. I 1959 fikk han igjen lov til å studere litteratur ved Universitetet i București, og han tok avsluttende eksamen i 1962.

## Yrkesliv
Ved studieavslutning ble alle uteksaminerte studenter på den tiden tildelt arbeidsplass av staten. Manolescu ble tildelt en stilling som lærer på en skole i Fetești, og senere på Det pedagogiske institutt i Târgu Mureș, men valgte å være frilans litteraturkritikker for tidsskriftet *[[Contemporanul]]* isteden. I 1963 ble han ansatt som timelærer i rumensk språkhistorie ved Universitetet i București; senere fikk han fast stilling som vitenskapelig assistent, og dernest ble han forfremmet til lektor. Etter den rumenske revolusjonen i 1989 ble han igjen forfremmet, til slutt til professor. Per mars 2013 var han pensjonert fra professorstillingen.

I 2017 var han sjefredaktør for litteraturtidsskriftet *[[România literară]]*.

Han stilte som kandidat for Convenția Democratică ved presidentvalget i 1992, men tapte for den senere presidenten Emil Constantinescu. I 1996 stilte han på nytt som kandidat i presidentvalget, denne gang for et kortlevd parti kalt PNL, men fikk kun 0,71% av stemmene.

## Bøker (utvalg)
* *Literatura română de azi. 1944–1964* (sammen med Dumi­tru Micu), Bucureşti, 1965
* *Lecturi infidele*, Bucureşti, 1966; Metamor­fozele poeziei, Bucureşti, 1968
* *Contradicţia lui Maiorescu*, Bucureşti, 1970
* *Teme, vol. I-IV*, Bucureşti, 1971-1983
* *vol. V: Julien Green şi strămătuşa mea*, Bucureşti, 1984
* *vol. VI: O uşă abia întredeschisă*, Bucureşti, 1986
* *vol. VII: Desenul din covor*, Bucureşti, 1988
* *Prelegeri de literatură română contemporană. Autori şi opere. 1944-1974* (sammen med Dumitru Micu), Bucureşti, 1974
* *Introducere în opera lui Alexandru Odobescu*, Bucureşti, 1976
* *Sadoveanu sau Utopia cărţii*, Bucureşti, 1976
* *Arca lui Noe, I-III*, Bucureşti, 1980-1983
* *Despre poezie*, Bucureşti, 1987
* *Istoria critică a literaturii române, I*, Bucureşti, 1990
* *Dreptul la normalitate. Discursul politic şi realitatea*, Bucureşti, 1991
* *Cărţile au suflet*, Iaşi, 1995
* *Arhivele Paradisului. Un dialog cu Mircea Mihăieş*, Timişoara, 1999
* *Metamorfozele poeziei. Metamorfozele romanului*, ediţie îngrijită de Mircea Mihăieş, Iaşi, 1999
* *Poeţi romantici*, Bucureşti, 1999
* *Teme*, Bucureşti, 2000
* *Literatura română postbelică. Lista lui Manolescu, I-III*, Braşov, 2001
* *Cititul şi scrisul*, Iaşi, 2002
* *Inutile silogisme de morală practică*, Bucureşti, 2003
* *Poeţi moderni*, Braşov, 2003
* *Lectura pe înţelesul tuturor*, Braşov, 2003
* *Istoria critică a literaturii române*, Piteşti, 2008
* *Viaţă şi cărţi. Amintirile unui cititor de cursă lungă*, Piteşti, 2009

## Utmerkelser
* Serviciul Credincios în Grad de Mare Cruce, Romania (2000) 

* Ordinul Național Steaua României în grad de Mare Cruce, Romania 

* Officier de l’Ordre des Arts et des Lettres, Frankrike

* Æresdoktorgrad, Universitetet *Vasile Alecsandri*, Bacău

* Æresdoktorgrad, Universitetet *Alecu Russo*, Bălți, Moldova

## Litteratur
* Aurel Sasu, *Dicționar biografic al literaturii române (M-Z)*, Pitești, 2006, s. 31-32
* Marian Victor Buciu, *Nicolae Manolescu. Preistoria criticului.* Contemporanul, 2011 

## Ekteskap og barn
Han var gift tre ganger (første gang i 1961), og hadde en sønn og en datter.

## Referanser